SET ปิดพุ่ง 17 จุด รับข่าวพ.ร.ก.กู้เงิน 5 แสนลบ. จับตา MSCI ปรับน้ำหนักหุ้นไทย พฤหัสนี้
SET ปิดพุ่ง 17 จุด รับข่าวพ.ร.ก.กู้เงิน 5 แสนลบ. จับตา MSCI ปรับน้ำหนักหุ้นไทย พฤหัสนี้ โดยดัชนีปิดที่ระดับ 1,568.58 จุด เพิ่มขึ้น 16.73 จุด หรือ 1.08% มูลค่าการซื้อขาย 8.9 หมื่นล้านบาท 
25 พ.ค. 2564

สื่อข่าวรายงานว่า ดัชนีปิดที่ระดับ 1,568.58 จุด เพิ่มขึ้น 16.73 จุด หรือ 1.08% มูลค่าการซื้อขาย 8.9 หมื่นล้านบาท 
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับตัวขึ้นได้จาก Sentiment ต่างประเทศ โดยตลาดหุ้นในภูมิภาคเอเชียส่วนใหญ่เคลื่อนไหวในแดนบวกราว 0.7-2%  แต่ตลาดกลุ่ม TIP ขึ้นจำกัดกว่าตลาดแถบเอเชียเหนือ เนื่องจากสถานการณ์โควิด-19 ยังไม่น่าไว้วางใจ ส่วนตลาดนยุโรปเคลื่อนไหวแดนบวกในกรอบแคบราว 0.3-0.6%
ทั้งนี้ ตลาดฯ บ้านเราได้รับแรงหนุนจากราคาน้ำมันปรับขึ้น จากแนวโน้ม Demand โลกฟื้นตามเศรษฐกิจ ทำให้หุ้นกลุ่มพลังงานขึ้นมาช่วยประคองตลาด และยังได้แรงหนุนจาก พ.ร.ก.กู้เงิน 5 แสนล้านบาท อย่างไรก็ดี วันพฤหัสนี้ MSCI จะปรับลดน้ำหนักลงทุนหุ้นไทย ทำให้ตลาดอาจมีความผันผวน และยังต้องติดตามสถานการณ์การแพร่ระบาดไวรัสโควิด-19 ในประเทศต่อไป
โดยพรุ่งนี้ (26 พ.ค.) ตลาดหุ้นไทยปิดทำการเนื่องในวันวิสาขบูชา
สำหรับแนวโน้มการลงทุนในวันพฤหัสบดีนี้ (27 พ.ค.) นายกรภัทร กล่าวว่า ตลาดหุ้นไทยมีโอกาสผันผวนสูง พร้อมให้แนวรับ 1,550-1,540 จุด ส่วนแนวต้าน 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

KBANK   มูลค่าการซื้อขาย  3,657.95 ล้านบาท  ปิดที่ 124.00 บาท เพิ่มขึ้น  5.50 บาท
PTTGC   มูลค่าการซื้อขาย  2,880.50 ล้านบาท  ปิดที่  62.50 บาท ลดลง   1.75 บาท
DELTA   มูลค่าการซื้อขาย  2,562.24 ล้านบาท  ปิดที่ 554.00 บาท เพิ่มขึ้น 52.00 บาท
KTC     มูลค่าการซื้อขาย  2,402.87 ล้านบาท  ปิดที่  83.00 บาท เพิ่มขึ้น  5.50 บาท
SCGP    มูลค่าการซื้อขาย  2,207.64 ล้านบาท  ปิดที่  56.75 บาท ลดลง   1.25 บาท
 
ตลาดหุ้นเอเชีย
